Publication: Magyar Közlöny
Issue: MK-2009-152 (Year: 2009, Number: 152)
Era: 2004-2010
Section: 1. A Legfelsõbb Bíróság Büntetõ Kollégiumának vezetõje – a büntetõeljárásról szóló 1998. évi XIX. törvény (Be.) 439. §-a
Paragraph Index: 997

3. Az indítványozó szerint mindezek alapján – különös tekintettel arra is, hogy az eltérõ jogértelmezés az ugyanazon ügyben hozott határozatok egymást követõ hatályon kívül helyezéseit eredményezte – indokolt a jogegységi eljárás lefolytatása. Ennek eredményeként pedig annak kimondását javasolta, hogy a pótmagánvádlóként fellépõ sértett a büntetõeljárásban tanúként kihallgatható. Az indítványozóálláspontja,hogy a Gyõr-Moson-SopronMegyei BíróságBf.290/2006. számú ügyben eljárttanácsának jogértelmezése a helyes; az ügyész kizárására vonatkozó Be. rendelkezések a pótmagánvádlóra nem vonatkoztathatók. Ehhez képest téves az a felfogás, mely szerint a Be. 236. §-ára hivatkozással a Be. 31. § (1) bekezdésének c) pontja szerinti kizáró ok a pótmagánvádlóval szemben alkalmazható. Utóbbi ellentétes a pótmagánvádló jogintézményének rendeltetésével. A pótmagánvádlói fellépés törvényi lehetõsége a sértett jogállásának erõsítését és nem pedig a bizonyítás eszköztárának gyengítését célozza. A sértett jogérvényesítési lehetõségének bõvítése pedig nem járhat azzal, hogy a pótmagánvádló joggyakorlásának sikere kétségessé válik. Nem vezethet a bizonyítás szempontjából fontos (esetleg pótolhatatlan) vallomás kizárásához. A sértett vallomása (ide nem értve a tanú vallomástételének akadályai miatt ki nem hallgatható személy esetét) a legtöbb bizonyítékot szolgáltatja, kihallgatása gyakorlatilag soha nem mellõzhetõ. A Be. 236. §-a pedig az ügyészi jogok gyakorlásáról szól, de – értelemszerûen – nem azonosítja a pótmagánvádlót az ügyésszel. Az indítványozó – álláspontja alátámasztásaként – utalt a Legfelsõbb Bíróság Büntetõ Kollégiuma 4/2007. BK számú véleményének II. részében a Be. 53. §-a kapcsán adott irányadó értelmezésre, valamint az elõzetes döntéshozatali eljárásban az Európai Bíróság által 2008. október 9. napján a C–404/07. számú ügyben hozott ítéletben foglaltakra. II. A Legfõbb Ügyész BF.2491/2009/1. számú írásbeli nyilatkozatában – egyetértve az indítványozó indokaival és jogi álláspontjával – a jogegységi indítványban kifejtetteknek megfelelõ határozat meghozatalát indítványozta. III. Az indítvány szerinti elvi kérdésben a bíróságok jogértelmezése eltérõ, ezért – a bíróságok szervezetérõl és

Source: https://magyarkozlony.hu/hivatalos-lapok/bd55ce3804a59d2ab260b5d86ef9687cb4ba310b/dokumentumok/31feecf372f8969235f837affe198f92abd461b7/letoltes